**Národná rada Slovenskej republiky**

**VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh**

**Zákon**

**z … 2016,**

**ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z., zákona č. 144/2008 Z. z., zákona č. 282/2008 Z. z., zákona č. 462/2008 Z. z., zákona č. 496/2009 Z. z., zákona č. 133/2010 Z. z., zákona č. 199/2010 Z. z., nálezu Ústavného súdu Slovenskej republiky č. 333/2010 Z. z., zákona č. 6/2011 Z. z., zákona č. 125/2011 Z. z., zákona č. 250/2011 Z. z., zákona č. 390/2011 Z. z., zákona č. 57/2012 Z. z., zákona č. 455/2012 Z. z., zákona č. 312/2013 Z. z., zákona č. 352/2013 Z. z., zákona č. 436/2013 Z. z., zákona č. 464/2013 Z. z., zákona č. 281/2015 Z. z. a zákona č. 422/2015 Z. z. sa mení a dopĺňa takto:

1. V § 10 ods. 4 sa na konci pripája táto veta: „Funkcia rektora verejnej vysokej školy je nezlučiteľná s funkciou prorektora, dekana, prodekana, kvestora, tajomníka fakulty, inou funkciou vedúceho zamestnanca na tej istej verejnej vysokej škole alebo na inej vysokej škole a s funkciou rektora na inej vysokej škole.“.
2. V § 28 ods. 6 sa na konci pripája táto veta: „Funkcia dekana fakulty verejnej vysokej školy je nezlučiteľná s funkciou rektora, prorektora, kvestora alebo inou funkciou vedúceho zamestnanca na tej istej verejnej vysokej škole alebo na inej vysokej škole, s funkciou dekana na inej fakulte tej istej verejnej vysokej školy alebo na fakulte inej vysokej školy a s funkciou prodekana alebo tajomníka fakulty na tej istej fakulte, na inej fakulte tej istej verejnej vysokej školy alebo na fakulte inej vysokej školy.“.
3. V § 63 ods. 6 sa bodka na konci nahrádza čiarkou a pripájajú sa tieto slová: „z ktorých najmenej traja musia byť vždy prítomní počas konania štátnej skúšky.“.

**Čl. II**

Tento zákon nadobúda účinnosť 1. marca 2017.